เราาอะไรกับแฟน สดแต่ไม่เสร็จ เลยกินยาเผื่อไว้ และมามีอะไรกันอีกรอบ สด แต่ใส่ไปแค่แปปเดียว เดือนนี้ทั้งเดือนเมนส์ยังไม่มา มีโอกาสท้องไหมคะ เครียดมากเลย ที่ผ่านมากินยาคุมฉุกเฉินบ่อยมากๆ
สวัสดีค่ะ หากมีเพศสัมพันธ์ โดยการสอดใส่เข้าสู่ช่องคลอด แต่ฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น ก็ไม่ควรทานยาคุมฉุกเฉินไปโดยไม่จำเป็นยาคุมฉุกเฉินควรใช้เมื่อจำเป็นจริงๆ เท่านั้น คือมีเพศสัมพันธ์โดยการสอดใส่เข้าสู่ช่องคลอดและหลั่งใน โดยไม่ได้ใส่ถุงยางป้องกัน หรือถุงยางมีการฉีกขาด หรือมีการลืมทานยาคุมกำเนิดเกิน 2 วัน เป็นต้น ไม่ควรใช้ยาคุมฉุกเฉินโดยไม่มีข้อบ่งชี้เป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ ดังนั้น การที่ประจำเดือนยังไม่มา จึงน่าจะเกิดจากผลของยาคุมฉุกเฉินได้ค่ะ ไม่ได้เกิดจากการตั้งครรภ์ แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะหากหลังจากนี้ จะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ